es en es gl en gl ast gl en gl gl gl gl gl gl gl gl gl gl it gl en gl gl en en gl en gl ast gl en gl gl gl gl gl gl gl gl gl gl it gl en gl gl en en gl pt gl pt gl gl gl gl gl gl gl gl gl gl gl gl en gl gl es gl gl pt gl gl it gl gl gl gl pt es pl es it it ru en en es en es gl fr en en
Luisa Romeo: “En Galicia hai talento e ademais sabemos exportalo” – Asociación Galega de Productoras Independientes
agapi Xullo 29, 2019 Agosto 27, 2019
Agallas Films, a produtora que filma o que a historia esqueceu
Comeza a rodaxe de ‘María Solinha’, novo filme de Ignacio Vilar
agapi Actualidade | Destacadas Actualidade Xullo 29, 2019 Agosto 27, 2019
Pasou xa máis unha década desde que Luisa Romeo decidise montar a súa propia produtora baixo o nome de Frida Films cun obxectivo claro, apostar por proxectos propios.
“Ao final despois de traballar varios anos para outras empresas empezas a sentir que é hora de desenvolver os teus propios proxectos”. En 2018 Luisa Romeo foi seleccionada para o programa Producers on the Move do festival de Cannes, a iniciativa do festival francés ten como obxectivo conectar a produtores europeos novos e emprendedores con posibles socios de coprodución.
Desde 2008 en Frida Films buscan proxectos de cinema de autor con directores que teñan unha mirada propia, pero que tamén teñan percorrido en salas. Desde a produtora traballan de tres maneiras: colaborando con iniciativas doutras produtoras, buscando a colaboración externa para os seus propios proxectos e, por suposto, desenvolvendo proxectos propios.
O punto de inflexión de Frida Films chegou con “María e os demais”, película que obtivo 2 nominacións nos premios Goya nas categorías de mellor dirección novel para Nely Reguera e mellor actriz protagonista para Bárbara Lennie. En palabras de Luisa “entrar na carreira dos premios nacionais colócate no panorama nacional e iso permíteche chegar a outros proxectos máis grandes“
Entre os proxectos realizados pola produtora atopámonos con longametraxes documentais como “La mujer del eternauta” (2011) ,“Los increibles” (2012), ou o seu último traballo neste xénero “Gallo”, que narra a historia do surfeiro cego Antonio Díaz Huerta. Ademais, de “María e os demais”, Frida Films produciu longametraxes de ficción como “O arca de Noé” (2014) e “ Trote” (2018) de Xacio Baño, este último proxecto foi seleccionado polo programa de residencias cinematográficas Ikusmira Berriak do Festival de Cinema de San Sebastián en colaboración con Tabakalera-Centro Internacional de Cultura Contemporánea e Fundación Donostia.
Frida Films atópase actualmente envolta no desenvolvemento de dúas novas películas “Tres” e “A Leituga”. “Tres” é a segunda longametraxe de ficción do director Juanjo Giménez, que en 2016 conseguiu a Palma de Ouro en Cannes pola curtametraxe “
Timecode”, a curta foi nomeada tamén aos Óscar na mesma categoría. “Tres” é unha coprodución internacional con Francia, as vendas da película levaraas Le Pacte e ten previsto a súa estrea para o outono de 2020. O segundo proxecto que teñen entre mans é ”A Leituga”, unha co-dirección de Diana Toucedo (“Trinta Lumes”) e Víctor Duplá, que se estrea como director neste proxecto de ficción.
Cando falamos sobre a situación do audiovisual en Galicia, a resposta é clara, “en Galicia hai moito talento e ademais sabemos exportalo ben”. Exemplo diso son os recentes triunfos de Oliver Laxe en Cannes ou Xacio Baño no Festival de Locarno. Ademais, a colaboración dentro do sector é moi boa “en Galicia somos poucos, por iso aproveitar as sinerxias é fundamental”.
O camiño para seguir crecendo como produtora independente pasa por facer proxectos máis grandes con coproducións internacionais, desde Frida Films buscan crear estas novas alianzas dentro do mercado europeo.
audiovisual | frida films
Agapi organiza, coa colaboración do OUFF, o I Encontro Estatal da Plataforma Audiovisual de Produtoras
‘A Casa de Papel’ abre en A Coruña a temporada de charlas-coloquio da Asociación Sindical Galega de Guionistas (AGAG)
A serie documental galega ‘The great way’ (O Gran Camiño) será emitida en 38 países
A animación máis presente que nunca
A reserva de stands para Culturgal 2022 abre esta tarde ás 16h
Suscríbete ao noso Boletín
Por favor, deixa este campo baleiro
Mantemos os teus datos en privado e so os compartimos cós terceiros que fan posible este servicio. Lee a nosa política de privacidade.
Revisa a túa bandexa de entrada ou a carpeta de spam para confirmar a túa suscripción.
Rúa das orfas 23, 1º
15703 Santiago de Compostela
telf: +34 981 577 747
Powered by Roseta & WordPress.
©2022 Asociación Galega de Productoras Independientes
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.plugin cookies
[ Placeholder content for popup link ] WordPress Download Manager - Best Download Management Plugin